Song Hye-kyo

Song Hye Kyo (lahir 22 November 1981) ialah seorang pelakon dan peragawan Korea Selatan. Beliau meraih populariti menerusi drama Autumn in My Heart (2000), All In (2003), Full House (2004), Worlds Within (2008), That Winter, the Wind Blows (2013), Descendants of the Sun (2016) dan Encounter (2018).

Kerjaya

Song Hye-kyo bukan sahaja pelakon terbaik Korea Selatan, tetapi juga bintang Hallyu teratas yang popular di seluruh dunia.

1996 - 2004
Pada tahun 1996, Song Hye Kyo yang berumur 14 tahun ketika itu memenangi tempat pertama dalam Pertandingan Model Smart SunKyung dan beliau membuat penampilan hiburan pertamanya sebagai seorang model untuk syarikat tersebut. Beliau kemudiannya diberikan peranan kecil di dalam drama First Love. Beliau terus muncul di dalam pelbagai drama dan sitkom termasuk Soonpoong Clinic sebelum mula dikenali selepas membintangi drama KBS, Autumn in My Heart pada tahun 2000.  

Pada tahun 2003, populariti Song Hye Kyo terus meningkat selepas beliau membintangi bersama Lee Byung-hun di dalam drama All In. Drama ini mencapai rating agihan penonton setinggi 47.7%. Pada tahun berikutnya, beliau membintangi bersama Rain di dalam drama romantik komedi, Full House. Drama ini terkenal di Asia dan menjadikan Song Hye Kyo sebagai salah seorang pelakon Korea Selatan paling terkenal di Asia.

2005 - 2012 
Pada awal tahun 2005, beliau menetap di San Francisco untuk mempelajari Bahasa Inggeris dan kemudiannya di Seattle. Pada tahun yang sama, Song Hye Kyo membuat penampilan filem pertamanya di dalam My Girl and I (sebuah buatan semula filem Crying Out Love in the Center of the World). 

Beliau kembali berlakon pada tahun 2007 di dalam adaptasi filem Hwang Jin Yi. Jun Ji-hyun dan Soo Ae merupakan pilihan asal penerbit untuk melakonkan watak Hwang Jin-yi sebelum Song Hye Kyo dipilih. Setahun kemudian, beliau membuat penampilan Amerika Syarikat pertamanya di dalam filem indie Hollywood, Make Yourself at Home (sebelum ini bertajuk Fetish).

Beliau kembali berlakon dalam TV pada lewat tahun 2008, menerusi drama Worlds Within yang juga dibintangi Hyun Bin. Pada tahun 2010, beliau membintangi filem antologi Camellia yang terdiri daripada tiga filem pendek. Song Hye Kyo muncul di dalam segmen terakhir filem ini, Love for Sale bersama Kang Dong-won.

Song Hye Kyo kemudiannya membintangi filem A Reason to Live dimana selepas beberapa kali ditangguhkan, filem ini akhirnya ditayangkan pada bulan Oktober 2011. Pada tahun 2011, beliau menjadi pelakon wanita Asia pertama untuk menandatangani kontrak bersama agensi global Perancis, Effigies. Song Hye Kyo juga melakonkan watak sokongan di dalam filem The Grandmaster.

2013 - sekarang 
Song Hye Kyo bersatu kembali bersama penulis dan pengarah Worlds Within untuk drama That Winter, the Wind Blows, sebuah buatan semula drama Jepun tahun 2002, Ai Nante Irane Yo, Natsu ("I Don't Need Love, Summer").  Untuk persembahan lakonannya di dalam drama ini, Song memenangi Daesang (atau "Anugerah Utama") di Anugerah Bintang APAN ke 2.  

Pada tahun 2014, Song Hye Kyo bersatu kembali bersama Kang Dong-won di dalam filem My Brilliant Life, adaptasi novel Kim Aeran bertajuk My Palpitating Life. Song Hye Kyo membintangi filem Cina keduanya, The Crossing diarahkan oleh John Woo. Song Hye Kyo membintangi sebuah lagi filem Cina pada tahun 2015, The Queens.

Pada tahun 2016, Song Hye Kyo membintangi drama romantik komedi, Descendants of the Sun bersama-sama Song Joong-ki. Drama ini mencapai populariti luar biasa di Korea Selatan dengan episod terakhir merekodkan rating agihan penonton setinggi 41.6% dan juga di Cina dimana ia ditonton 2.5 bilion menerusi laman iQiyi. Song Hye Kyo memenangi Daesang di Anugerah Drama KBS 2016.

Filemografi
Filem
 Tahun Tajuk Peranan 2005 My Girl and I Bae Su-eun 2007 Hwang Jin Yi  Hwang Jin-yi 2008 Make Yourself at Home Sookhy  2010 Camellia - "Love for Sale"  Bo Ra 2011 Countdown Wanita cantik (kameo) A Reason to Live Da Hae 2013 The Grandmaster Zhang Yongcheng2014 My Brilliant Life  Mi Ra The Crossing: Part 1 Zhou Yunfen2015 The Queens Annie The Crossing: Part 2 Zhou Yunfen

Drama
 Tahun Tajuk  Peranan Saluran 1995 New Generation Report: Adults Don’t Know Peranan kecil  KBS2 1996 - 1997 First Love  Pelajar 1997 Happy Morning Oh Ye-boon Beautiful Face Peranan kecil SBS 70-minute Drama: When They Met Pelakon tambahan One of a Pair  MBC 1997 - 1998 Wedding Dress   Cucu KBS2 1998 - 1999 Six Siblings  Choi Eun-shil MBC 1998 - 2000 Soonpoong Clinic  Oh Hye-kyo  SBS 1998 White Nights 3.98  Hong Jung-yeon (muda) Deadly Eyes  Oh Jung-ah 1998 - 1999 How Am I?  Ye Rin 1999 - 2000 Marching  Song Hye-kyo  Sweet Bride  Kim Young-hee  2000 Autumn in My Heart  Yoon / Choi Eun-seo KBS2 2001 Hotelier  Kim Yoon-hee MBC Guardian Angel  Jung Da-so SBS 2003 All In  Min Su-yeon Sunlight Pours Down  Ji Yeon-woo 2004 Full House  Han Ji-eun  KBS2 2008 Worlds Within  Joo Joon-young 2013 That Winter, the Wind Blows  Oh Young SBS 2016 Descendants of the Sun Kang Mo-yeon KBS2 2018  Boyfriend  Cha Soo-hyun tvN 

Video muzik
 Tahun Lagu Artis  1996 "This Promise"  Kim Soo-keun 2000 "Curious Destiny"  Shin Sung-woo "Once Upon a Day"  Kim Bum-soo

Rancangan televisyen dan radio
 Tahun Rancangan Peranan Saluran 1998 Inkigayo Live 20  Pengacara bersama Park Soo-hong SBS 1999 - 2000 Our Happy Saturday Pengacara 2000 Music Bank  Pengacara bersama Lee Hwi-jae KBS 2001 Mnet KM Music Festival  Pengacara bersama Cha Tae-hyun Mnet 2007 She's Olive: Song Hye-kyo in Paris Diri sendiri O'live 2009 Good Morning Panda (Dokumentari) Pencerita EBS 2016 May, the Children (Dokumentari)KBS1

Diskografi
 Tahun Tajuk  Nota 2012  "Switch: Be White"  duet bersama John Park (single)

Rujukan

 Pautan luar 

 Laman sesawang rasmi 





Kategori:Kelahiran 1981
Kategori:Orang hidup
Kategori:Pelakon wanita Korea Selatan
Kategori:Model wanita Korea Selatan